Што тычыцца цікавасьці да дакумэнтальнага кіно, я магу сказаць па назіраньні за іншымі краінамі. У Польшчы ёсьць Watch Docs, ва Ўкраіне — Docudays UA. Гэта фэстывалі, дзе паказваюць дакумэнтальнае кіно па правах чалавека. 10 гадоў таму, калі я ўпершыню была на Watch Docs, назірала паўпустыя залі. На сёньняшні дзень — чарга. Тое самае і ва Ўкраіне, я 8 гадоў запар ежджу на фэстываль Docudays UA, дзе цяпер ужо ўводзяць квіткі, бо залі ня могуць умясьціць усіх ахвотных. Тое самае я назіраю ў Беларусі, з кожным годам усё больш і больш людзей прыходзіць. Мы і ў рэгіёнах арганізуем паказы.